Jelgavā 2020.gada 23.jūlijā (prot. Nr.13, 2p.)

**JELGAVAS PILSĒTAS PAŠVALDĪBAS 2020.GADA 23.JŪLIJA**

**SAISTOŠIE NOTEIKUMI NR.20-28**

**PAR TOPOGRĀFISKĀS informācijas APRITES, ģEODĒZISKO DARBU UN**

**ģeodēziskā tīkla uzraudzības kārtībU Jelgavas pilsētā**

*Izdoti saskaņā ar likuma "*[*Par pašvaldībām*](https://likumi.lv/ta/id/57255-par-pasvaldibam)*"*[*43.panta*](https://likumi.lv/ta/id/57255-par-pasvaldibam#p43) *pirmās daļas 13.punktu, Ģeotelpiskās informācijas likuma   
13. panta sesto daļu, 26. panta trešo daļu un 71 daļu,*

*Ministru kabineta 2012. gada 24. aprīļa noteikumu Nr.281*

*"Augstas detalizācijas topogrāfiskās informācijas   
un tās centrālās datubāzes noteikumi" 69. un 79.*[*punktu*](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu#p45)

1. **Vispārīgie jautājumi**
2. Saistošie noteikumi nosaka augstas detalizācijas topogrāfiskās informācijas (turpmāk – ADTI) iesniegšanas, pieņemšanas, pārbaudes, izsniegšanas un atjaunināšanas kārtību, galveno būvasu nospraušanas akta iesniegšanas pārbaudei kārtību, vietējā ģeodēziskā tīkla uzraudzības kārtību, kā arī maksas piemērošanas kārtību par ģeotelpiskās informācijas izsniegšanu.
3. ADTI datubāzes par Jelgavas pilsētas administratīvo teritoriju (turpmāk – Datubāze) turētājs ir Jelgavas pilsētas pašvaldības administrācijas Būvvalde (turpmāk – Būvvalde), kura veic topogrāfiskās informācijas pieņemšanu, pārbaudi, uzkrāšanu Datubāzē un izsniegšanu no tās tādā formātā un mēroga noteiktībā, kādā tiek uzturēta Datubāze.
4. Topogrāfiskā plāna derīguma termiņš ir 2 (divi) gadi pēc tā reģistrācijas Jelgavas pilsētas ADTI datu bāzē, ja nav notikušas izmaiņas virszemes situācijā un inženierkomunikāciju novietojumā.
5. Datubāze tiek uzturēta digitālā vektordatu formā DGN datņu formātā, ar mēroga noteiktību 1:500.
6. **Ģeotelpiskās informācijas atjaunināšanas, iesniegšanas un pieņemšanas kārtība**
7. Būvvalde pieņem pārbaudei un ievietošanai Datubāzē ģeodēziskajos darbos sertificētas personas topogrāfisko uzmērījumu plānus un galveno būvasu nosprauduma aktus.
8. Topogrāfisko uzmērījumu plānus un Galveno būvasu nospraušanas aktu iesniedz ar elektroniski parakstītu iesniegumu (veidlapa 4-35 <https://www.jelgava.lv/lv/pakalpojumi/maja-un-vide/maja-un-vide/>) sūtot uz e-pastu [dome@dome.jelgava.lv](mailto:dome@dome.jelgava.lv)
9. Topogrāfisko uzmērījumu plāni saskaņojami ar inženierkomunikāciju turētājiem:

7.1. SIA "Jelgavas ūdens";

7.2. AS "Gaso";

7.3. AS "Sadales tīkls";

7.4. SIA "Tet";

7.5. Jelgavas pilsētas pašvaldības iestāde "Pilsētsaimniecība";

7.6. SIA "Fortum Jelgava";

7.7. valsts akciju sabiedrība "Latvijas Valsts radio un televīzijas centrs";

7.8. valsts akciju sabiedrība “Latvijas dzelzceļš”;

7.9. SIA "Digitālo servisu parks".

1. Datubāzē tiek ievadīta topogrāfiskā informācija, kas saskaņota ar tiem inženierkomunikāciju turētājiem, kas ir atbildīgi par inženierkomunikācijām teritorijā, kurā veikta topogrāfiskā uzmērīšana. Būvvalde ir tiesīga pieprasīt saskaņot topogrāfisko uzmērījumu plānu ar citu inženierkomunikāciju turētāju, ja uzmērītajā teritorijā atrodas inženierkomunikācija, kuras apsaimniekotājs nav norādīts 7. punktā.
2. Būvvalde pārbauda iesniegto topogrāfisko uzmērījumu plāna un galveno būvasu nosprauduma aktu atbilstību:

9.1 attēlotās informācijas situācijai dabā, esošajai informācijai Datubāzē un iezīmēto aizsargjoslu novietojuma pareizību;

9.2 būvprojektam;

9.3 normatīvo aktu prasībām.

1. Topogrāfisko informāciju pārbauda, reģistrē vai atsaka reģistrēt Datubāzē 10 darbadienu laikā no informācijas saņemšanas dienas, informē iesniedzēju, norādot atteikuma iemeslus.
2. Reģistrējot topogrāfiskā uzmērījuma plānu Datubāzē, Būvvaldes atbildīgie speciālisti uz plāna izdara atzīmi. Reģistrētais topogrāfiskā uzmērījuma plāns tiek aizsūtīts iesniedzējam uz viņa e-pastu
3. Pēc būvdarbu pabeigšanas un pirms būves nodošanas ekspluatācijā, personai, kura saņēmusi būvatļauju, jāiesniedz atjaunināts topogrāfiskais plāns, par teritoriju, kurā veikta būvniecība.
4. Ja normatīvos aktos paredzēts, ka pirms būvdarbu uzsākšanas nosacījumu izpildes jāveic galveno būvasu nospraušana, galveno būvasu nospraušanas akts jāiesniedz pārbaudei Būvvaldē.
5. Galveno būvasu nosprauduma aktu pārbauda un saskaņo iesnieguma izskatīšanas termiņā, vai atsaka saskaņojumu, norādot atteikuma iemeslus.
6. Iesniedzot galveno būvasu nospraušanas aktu pielikumā, pievieno fiziski parakstītu būvniecības ierosinātāja vai viņa pilnvarotās personas ieskenētu galveno būvasu nospraušanas aktu PDF datņu formātā.
7. Saskaņojot galveno būvasu nosprauduma aktu, Būvvaldes speciālists uz galveno būvasu nospraušanas plāna izdara atzīmi. Saskaņotais galveno būvasu nospraušanas akta plāns tiek aizsūtīts iesniedzējam uz viņa e-pastu.
8. **Ģeodēziskie darbi būvniecībā un topogrāfiskā izpēte**
9. Ģeodēziskajiem darbiem būvniecībā un topogrāfiskās izpētes pamatojumam jāizmanto vismaz divi valsts ģeodēziskā vai vietējā ģeodēziskā tīkla punkti (izņemot gadījumus, kad ģeodēziskie darbi būvniecībā tiek veikti lokālā koordinātu sistēmā).
10. Informācijai par izmantotajiem ģeodēziskā tīkla punktiem jābūt attēlotai topogrāfiskās informācijas plānos.
11. Veicot zemesgabala topogrāfisko uzmērīšanu ēkas projektēšanas vajadzībām, nepieciešams uzmērīt arī teritoriju vismaz 6m platumā, ap zemesgabala robežām, norādot blakus esošās zemesgabala dzīvojamās ēkas sienu, kā arī ielas posmu visā ielas sarkano līniju platumā, ja zemesgabals ar to robežojas.
12. Galveno būvasu nospraušanu veic asu pagarinājumos. Dabā būvasu pagarinājumus nostiprina ar metāla stieņiem, uz sētiņām vai citām speciālām konstrukcijām un tā, lai tās kalpotu līdz ēkas pamatu izbūves beigām.
13. Ja veicot būvdarbus vai rakšanas darbus, tiek konstatētas topogrāfiskajā plānā neuzrādītas apakšzemes komunikācijas vai to novietojums neatbilst attēlotajam novietojumam topogrāfiskās informācijas plānos tās jāuzmēra un jāuzrāda izpildmērījuma plānā.
14. **Vietējais ģeodēziskais tīkls**
15. Būves un citi projekta elementi jāieprojektē tā, lai ģeodēziskā tīkla punkti netiktu iznīcināti, lai tie neaizsegtu redzamību uz blakus esošajiem ģeodēziskā tīkla punktiem. Kad tas nav iespējams, jāparedz ģeodēziskā punkta pārnešana, izstrādājot vietējā ģeodēziskā tīkla punkta pilnveidošanas aprakstu.
16. Pilnveidošanas apraksts atzinuma sniegšanai jāiesniedz Latvijas Ģeotelpiskā informācijas aģentūrā. Pēc pozitīva atzinuma saņemšanas tas jāiesniedz Būvvaldei.
17. Ja būvdarbi notiek tuvāk par 5m no vietējā ģeodēziskā tīkla punkta, būvdarbu veicējam tas jānorobežo. Pirms būvdarbu uzsākšanas būvdarbu veicējs sastāda ģeodēziskā tīkla punkta pieņemšanas aktu, kas jānodod Būvvaldē. Pirms būvobjekta nodošanas ekspluatācijā jāveic šī punkta ģeodēziskā pārbaude, kurā ģeodēzists dod slēdzienu par ģeodēziskā tīkla punkta stāvokli. Vietējā ģeodēziskā tīkla punkta nodošanas aktu kopā ar slēdzienu iesniedz Būvvaldē.
18. Ja konstatēts, ka ģeodēziskā tīkla punkts ir bojāts vai iznīcināts, būvdarbu veicējam jāsedz visi ar šī punkta atjaunošanu saistītie izdevumi. Jāveic ģeodēziskā punkta atjaunošana, izpildot vietējā ģeodēziskā tīkla pilnveidošanas pārskatu, to saskaņojot ar Latvijas Ģeotelpiskās informācijas aģentūru.
19. **Maksas pakalpojumi**
20. Informāciju no Datubāzes izsniedz par maksu saskaņā ar šo noteikumu pielikumu “Maksas pakalpojumu cenrādis”. Minimālais izsniedzamais ģeotelpiskās informācijas apjoms no Datubāzes ir viena topogrāfiskā planšete, kas atbilst valstī noteiktajam topogrāfisko karšu sistēmas lapu iedalījumam ar mērogu 1:1000.
21. Informāciju par teritorijā esošajiem vietējiem ģeodēziskā tīkla punktiem par maksu izsniedz Būvvalde saskaņā ar šo noteikumu pielikumu “Maksas pakalpojumu cenrādis”.
22. **Noslēguma jautājums**
23. Atzīt par spēku zaudējušiem Jelgavas pilsētas pašvaldības 2010. gada 23. septembra saistošos noteikumus Nr.10-16 "Ģeotelpiskās informācijas apstrādes un ģeodēziskās darbības kārtība Jelgavas pilsētā " (Latvijas Vēstnesis, 2010, 163.nr.).

Jelgavas pilsētas domes priekšsēdētājs A.Rāviņš

Pielikums

Jelgavas pilsētas pašvaldības

2020. gada 23.jūlija saistošo noteikumu Nr.20-28

“Par topogrāfiskās informācijas aprites, ģeodēzisko darbu un

ģeodēziskā tīkla uzraudzības kārtību Jelgavas pilsētā”

**Maksas pakalpojumu cenrādis**

|  |  |  |  |
| --- | --- | --- | --- |
| **Nr.p.k** | **Pakalpojuma veids** | **Mērvienība** | **Maksa bez PVN *euro*** |
|  | Informācijas izsniegšana no Datubāzes uz saņēmēja norādīto elektronisko pastu | 1 planšete | 15.00 |
|  | Par vietējā ģeodēziskā punkta ģeotelpiskās informācijas izsniegšanu uz saņēmēja elektronisko pastu | 1 punkts | 8.00 |

Jelgavas pilsētas domes priekšsēdētājs A.Rāviņš